Νταλ με ροβίτσα (hari moong dal)
Είναι εντυπωσιακό πως ένα απλό όσπριο -σε αυτή τη περίπτωση η ροβίτσα- μετατρέπεται σε τέτοιας βαθιάς νοστιμιάς φαγητό. Συνοδεύουμε το ινδικό νταλ με ρύζι και πιτούλες ρότι.
1 φλιτζ. τσαγιού ροβίτσα, μουλιασμένη σε νερό αποβραδίς (mung beans –  μικρό πράσινο φασολάκι, τρυφερό και νοστιμότατο. Βρίσκουμε εξαιρετική από Έλληνες παραγωγούς στα σούπερ μάρκετ και στα παντοπωλεία, δυστυχώς σε σχετικά μικρές ποσότητες), 4 κουτ. σούπας ελαιόλαδο,  1 φύλλο δάφνης , 1 μικρό κομμάτι 3-4 εκ. φρέσκο τζίντζερ, ψιλοκομμένο , 1/2 κουτ. γλυκού σπόροι κύμινου , 1 μέτριο ξερό κρεμμύδι, ψιλοκομμένο , 1 σκελίδα σκόρδο, ψιλοκομμένη , 2 μέτριες ντομάτες, ψιλοκομμένες,  1/4 κουτ. γλυκού κουρκουμάς σε σκόνη , 1/2 κουτ. γλυκού τσίλι σε σκόνη (ή καυτερή πάπρικα –  προσαρμόζουμε την ποσότητα ανάλογα με το πόσο καυτερό προτιμάμε το φαγητό) , 1/4 κουτ. γλυκού τσίλι σε νιφάδες ,  1/2 κουτ. γλυκού ξερός , κόλιανδρος σε σκόνη ,  6 φλιτζ. τσαγιού νερό , αλάτι, 1/2 κουτ. γλυκού έτοιμο μείγμα garam masala (βλ. σελ. 118) , 1/2 κουτ. γλυκού αποξηραμένο μάνγκο σε σκόνη (ή χυμός από μισό λεμόνι), 2 κουτ. γλυκού ghee ή βούτυρο κλαριφιέ ή απλό βούτυρο, 1 κουτ. γλυκού σκόνη τσίλι για το tadka (προαιρετικά)
Στραγγίζουμε καλά τη ροβίτσα. Σε μια βαθιά κατσαρόλα και σε μέτρια φωτιά ζεσταίνουμε το λάδι και σοτάρουμε το φύλλο δάφνης, τους σπόρους κύμινου και το τζίντζερ για 2-3 λεπτά, μέχρι να πάρουν χρώμα. Ρίχνουμε το κρεμμύδι και συνεχίζουμε το σοτάρισμα για άλλα 2-3 λεπτά, μέχρι να μαλακώσειΠροσθέτουμε το σκόρδο, τον κουρκουμά, τη σκόνη τσίλι, τον κόλιανδρο σε σκόνη και τις νιφάδες τσίλι.Ανακατεύουμε για 1-2 λεπτά και ρίχνουμε τις ντομάτες. Μαγειρεύουμε για 3-4 λεπτά, ανακατεύοντας τακτικά.Ρίχνουμε τη ροβίτσα και την ανακατεύουμε με τη σάλτσα για 1-2 λεπτά. Προσθέτουμε το νερό και αλάτι. Ανακατεύουμε και αφήνουμε να πάρει μία βράση. Χαμηλώνουμε τη φωτιά, σκεπάζουμε με το καπάκι και μαγειρεύουμε για περίπου 40 λεπτά ή μέχρι να μαλακώσει καλά η ροβίτσα και να χυλώσει. Ξεσκεπάζουμε και με το πίσω μέρος ενός κουταλιού λιώνουμε μια ποσότητα από τη ροβίτσα. Μπορεί να χρειαστεί να προσθέσουμε λίγο νερό για να επιτύχουμε μια ωραία, δεμένη υφή. Συνεχίζουμε το μαγείρεμα για άλλα 10 λεπτά. Πασπαλίζουμε με garam masala και σκόνη αποξηραμένου μάνγκο (ή χυμό λεμονιού). Ανακατεύουμε και αποσύρουμε από τη φωτιά. Σε ένα τηγανάκι ζεσταίνουμε το ghee* μέχρι να λιώσει. Σερβίρουμε το νταλ σε ένα μεγάλο μπολ και περιχύνουμε με το ghee.  Συνοδεύουμε με ρύζι μπασμάτι ή με ρότι (ινδικές επίπεδες πίτες).
Λαχανικά,Ντομάτα,Όσπρια,Χορτοφαγικά